આગામી તા.૧૩ થી તારીખ ૩૦- દરમિયાન સક્ષમ સતાધિકારીની પૂર્વ મંજૂરી વગર ગણેશજીની મૂર્તિ વિસર્જન,ધાર્મિક સરદ્યસ કાઢી શકાશે નહી. કોઈ પણ વ્યકિત ઉપર જણાવેલ પાંચ સ્થળો સિવાય અન્ય કોઇ સ્થળોએ ગણેશજીની મૂર્તિ વિસર્જન કરી શકશે નહી. કોઈ પણ આયોજક વ્યકિતઓ પીવાના પાણી માટે ઉપયોગમાં લેવાતા જળ સ્ત્રોત જેવા કે ડેમ, તળાવ, નદી ગણેશજીની મૂર્તિ વિસર્જન કરી શકશે નહી. મૂર્તિ વિસર્જન માટે સરકાર ના વનવિભાગ, કેન્દ્રીય પ્રદૂષણ નિયંત્રણ બોર્ડ તથા ગુજરાત પ્રદૂષણ નિયંત્રણ બોર્ડ દ્વારા નક્કી કરવામાં આવેલ પદ્ઘતિ સિવાયની કોઈ પણ પદ્ઘતિથી મૂર્તિ વિસર્જન કરી શકશે નહીં અને આ હુકમનો ભંગ કરનાર સામે પગલા લેવામાં આવશે તેમ જણાવાયું છે.